**FINANŠU KOMITEJAS**

**SĒDES PROTOKOLS**

Nr.2

 2023.gada 15.martā

Sēde sasaukta plkst. 13.00

Sēdi atklāj plkst. 13.00

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Dagnis Straubergs.

**Sēdi protokolē:** Dace Tauriņa.

**Sēdē piedalās deputāti:** Jānis Bakmanis, Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs.

**Sēdē piedalās:** Agris Blumers, Jānis Remess, Anna Siliņa, Ārija Mikša, Artis Ārgalis, Ausma Eglīte, Beāte Kožina, Inga Neimane, Dace Tauriņa (dace.taurina.aloja@limbazunovads.lv), Dana Buša, Digna Būmane, Dita Lejniece, Dzintra Dzene, Edmunds Liepiņš, Elēna Silāja, Evija Keisele, Ģirts Ieleja, Gita Kārnupe, Guna Broma, Guna Jirgensone, Guna Paegle (Nekustamā īpašuma un TP nodaļa), Gunita Gulbe, Hedviga Inese Podziņa, Ieva Mahte, Ilga Tiesnese, Ilona Jēkabsone, Ilze Millere, Ināra Lazdiņa, Ineta Cīrule, Ineta Laizāne, Ivars Birzgalis, Iveta Beļauniece, Iveta Pēkšēna, Izita Kļaviņa, Jana Lāce, Jana Mošura, Juris Graudiņš, Kārlis Irmejs, Katrīna Žibala, Kristīne Zaķe, Lāsma Liepiņa, Liene Berga, Līga Viļčinska, Linda Helēna Griškoite, Regīna Tamane, Baiba Martinsone, Raimonds Straume, Raivis Galītis, Rasa Zeidmane, Rihards Būda, Ieva Zilvere, Santa Čingule, Sarma Kacara, Sigita Upmale, Sintija Zute, Sporta skola 2 (solveiga.varava@limbazunovads.lv), Solvita Kukanovska, Diāna Zaļupe, Ainārs Liniņš, Viktors Zujevs, Aira Lapkovska, Ziedīte Jirgensone.

**Darba kārtība:**

1. Par darba kārtību.
2. Par sabiedrības ar ierobežotu atbildību „Limbažu siltums” pamatkapitāla palielināšanu.
3. Par Limbažu novada pašvaldības Attīstības programmas 2022. – 2028. gadam aktualizētā Investīciju plāna 2022.-2024.gadam apstiprināšanu.
4. Par projekta "Skolas ielas pārbūve Salacgrīvā" īstenošanu.
5. Par papildus finansējuma piešķiršanu projekta "Ceļā uz Dziesmu un deju svētkiem" īstenošanai.
6. Par līdzfinansējuma piešķiršanu Skultes evaņģēliski luteriskās draudzes projektam.
7. Par Valsts kultūrkapitāla fonda piešķirtā finansējuma projekta „Ekspozīcijas renovācija Vecajā ugunsdzēsēju depo Limbažos” īstenošanai iekļaušanu budžetā.
8. Par papildus finansējumu projekta “Energoefektivitātes paaugstināšanas pasākumu īstenošana pašvaldības ēkā Lielā ielā 7, Staicelē, Limbažu novadā” īstenošanai.
9. Par finansējumu projektam „Vārzu pludmales apmeklētāju plūsmas skaitītāju uzstādīšana”.
10. Par VKKF konkursā atbalstu guvušā projekta „Lībiešu rotu komplekta kopijas izgatavošana ekspozīcijai „Lībiskā piederība”” īstenošanu.
11. Par papildus finansējuma piešķiršanu Liepupes pamatskolas apsardzes signalizācijas ierīkošanai.
12. Par līdzekļu piešķiršanu Sporta un kultūras centra "Vidriži" pasākumu organizēšanai.
13. Par valsts mēroga loterijā “SPORTO VISI” iegūtā finansējuma (naudas balvas) iekļaušanu Salacgrīvas vidusskolas 2023.gada budžetā un tā izlietojumu sporta inventāra iegādei.
14. Par nedrošo (šaubīgo) debitoru izslēgšanu no bilances.
15. Par uzkrājumu palielināšanu nedrošajiem (šaubīgajiem) debitoru parādiem un parādu atjaunošanu.
16. Par grozījumiem pirmsskolas izglītības iestādes "Vilnītis" nolikumā.
17. Par grozījumu veikšanu Limbažu novada pašvaldības iekšējos noteikumos Nr. 27 “Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai”.
18. (papildu d.k. jaut.) Par grozījumu veikšanu Limbažu novada domes 26.01.2023. sēdes lēmumā Nr.12 (protokols Nr.2, 12.) “Par pašvaldības budžeta finansējumu pedagogu darba samaksai un valsts sociālās apdrošināšanas obligātajām iemaksām Limbažu novada pašvaldības izglītības iestādēs”.
19. (papildu d.k. jaut.) Par pašvaldībai piederošo dzīvokļu īrnieku neatgūstamo parādu segšanu.
20. (papildu d.k. jaut.) Par grozījumiem Limbažu novada Kultūras pārvaldes budžetā.
21. Informācijas.

# 1.

**Par darba kārtību**

Ziņo Dagnis Straubergs

Iepazinusies ar Finanšu komitejas priekšsēdētāja D. Strauberga priekšlikumu apstiprināt sēdes darba kārtību, **atklāti balsojot: PAR** – 6 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par sabiedrības ar ierobežotu atbildību „Limbažu siltums” pamatkapitāla palielināšanu.
3. Par Limbažu novada pašvaldības Attīstības programmas 2022. – 2028. gadam aktualizētā Investīciju plāna 2022.-2024.gadam apstiprināšanu.
4. Par projekta "Skolas ielas pārbūve Salacgrīvā" īstenošanu.
5. Par papildus finansējuma piešķiršanu projekta "Ceļā uz Dziesmu un deju svētkiem" īstenošanai.
6. Par līdzfinansējuma piešķiršanu Skultes evaņģēliski luteriskās draudzes projektam.
7. Par Valsts kultūrkapitāla fonda piešķirtā finansējuma projekta „Ekspozīcijas renovācija Vecajā ugunsdzēsēju depo Limbažos” īstenošanai iekļaušanu budžetā.
8. Par papildus finansējumu projekta “Energoefektivitātes paaugstināšanas pasākumu īstenošana pašvaldības ēkā Lielā ielā 7, Staicelē, Limbažu novadā” īstenošanai.
9. Par finansējumu projektam „Vārzu pludmales apmeklētāju plūsmas skaitītāju uzstādīšana”.
10. Par VKKF konkursā atbalstu guvušā projekta „Lībiešu rotu komplekta kopijas izgatavošana ekspozīcijai „Lībiskā piederība”” īstenošanu.
11. Par papildus finansējuma piešķiršanu Liepupes pamatskolas apsardzes signalizācijas ierīkošanai.
12. Par līdzekļu piešķiršanu Sporta un kultūras centra "Vidriži" pasākumu organizēšanai.
13. Par valsts mēroga loterijā “SPORTO VISI” iegūtā finansējuma (naudas balvas) iekļaušanu Salacgrīvas vidusskolas 2023.gada budžetā un tā izlietojumu sporta inventāra iegādei.
14. Par nedrošo (šaubīgo) debitoru izslēgšanu no bilances.
15. Par uzkrājumu palielināšanu nedrošajiem (šaubīgajiem) debitoru parādiem un parādu atjaunošanu.
16. Par grozījumiem pirmsskolas izglītības iestādes "Vilnītis" nolikumā.
17. Par grozījumu veikšanu Limbažu novada pašvaldības iekšējos noteikumos Nr. 27 “Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai”.
18. Par grozījumu veikšanu Limbažu novada domes 26.01.2023. sēdes lēmumā Nr.12 (protokols Nr.2, 12.) “Par pašvaldības budžeta finansējumu pedagogu darba samaksai un valsts sociālās apdrošināšanas obligātajām iemaksām Limbažu novada pašvaldības izglītības iestādēs”.
19. Par pašvaldībai piederošo dzīvokļu īrnieku neatgūstamo parādu segšanu.
20. Par grozījumiem Limbažu novada Kultūras pārvaldes budžetā.
21. Informācijas.

# 2.

**Par sabiedrības ar ierobežotu atbildību „Limbažu siltums” pamatkapitāla palielināšanu**

Ziņo Anna Siliņa

Limbažu novada pašvaldība ūdensapgādes un kanalizācijas pakalpojumu funkcijas nodrošināšanas tiesības Limbažu novada Limbažu pilsētas administratīvajā teritorijā ir piešķīrusi sabiedrībai ar ierobežotu atbildību “LIMBAŽU SILTUMS”, reģistrācijas numurs 40003006715.

Starp Limbažu novada pašvaldību un sabiedrību ar ierobežotu atbildību “LIMBAŽU SILTUMS” noslēgts 2021.gada 20.aprīļa Sadarbības līgums Nr. 4.15.18/21/18 par projekta Degradētās teritorijas revitalizācija Limbažu pilsētas A daļā, izbūvējot ražošanas telpas”, Nr. 5.6.2.0/19/I/005, īstenošanu (turpmāk tekstā – Projekts). Sadarbības līguma 2.1.3.punkts nosaka, ka Projektā izbūvēt plānotie ūdenssaimniecības (ūdens un kanalizācijas) tīkli Meliorācijas ielā pēc pārbūvētās ielas pieņemšanas ekspluatācijā 2 (divu) kalendāro mēnešu laikā, bet ne vēlāk kā līdz Projekta noslēguma maksājuma saņemšanai Pašvaldības Projekta bankas kontā no Centrālās finanšu un līgumu aģentūras, atbilstoši Publiskas personas kapitāla daļu un kapitālsabiedrību pārvaldības likumam ieguldāmi sabiedrības ar ierobežotu atbildību “LIMBAŽU SILTUMS” pamatkapitālā, atbilstoši par to vērtību palielinot sabiedrības ar ierobežotu atbildību “LIMBAŽU SILTUMS” pamatkapitālu.

Meliorācijas iela pēc pārbūves ekspluatācijā pieņemta 2022.gada 23.novembrī.

Publiskas personas mantas atsavināšanas likuma 3.panta pirmās daļas 4.punktā ir noteikts, ka publiskas personas nekustamo un kustamo mantu var atsavināt, ieguldot kapitālsabiedrības pamatkapitālā.

Publiskas personas kapitāla daļu un kapitālsabiedrību pārvaldības likuma 49.panta 1.daļā noteikts, ka mantisko ieguldījumu novērtē saskaņā ar Komerclikuma 154.pantā noteikto.

Komerclikuma 151.panta 1.daļā noteikts, ka pamatkapitālu apmaksā ar naudu vai mantisku ieguldījumu, bet 153.panta 1.daļā noteikts, ka par mantiskā ieguldījuma priekšmetu var būt naudas izteiksmē novērtējama ķermeniska vai bezķermeniska lieta, kuru var izmantot sabiedrības komercdarbībā, izņemot lietas, uz kurām saskaņā ar likumu nevar vērst piedziņu.

Komerclikuma 154.panta 1.daļā noteikts, ka mantisko ieguldījumu novērtē un atzinumu par to sniedz persona, kura iekļauta mantiskā ieguldījuma vērtētāju sarakstā, un 3.daļā noteikts, ka mantiskais ieguldījums novērtējams pēc attiecīgās lietas vai tiesības parastās vērtības.

Limbažu novada pašvaldības piederošo pamatlīdzekļu “Centralizētās ūdensapgādes un sadzīves kanalizācijas inženierkomunikāciju posma ar tehnoloģisko aprīkojumu”, kas atrodas Limbažu pilsētā, Meliorācijas ielā, novērtējumu, kas iesniedzams Latvijas Republikas Uzņēmumu reģistrā, ir sniegusi SIA “Baltijas vērtētāju grupa DDS”, reģistrācijas numurs 40003533474.

Saskaņā ar SIA “Baltijas vērtētāju grupa DDS” novērtējumu “Ūdensvads Ū1 Meliorācija ielā (Nr. 023730)” un “Sadzīves kanalizācijas sistēma K1 Meliorācijas ielā (Nr. 023729), kas atrodas Limbažu pilsētā, Meliorācijas ielā, kopējā mantsikā ieguldījuma tirgus vērtība, novērtēšanas dienā 2023. gada 24. februārī, ir aprēķināta 251 000,00 EUR, tajā skaitā: ūdensvads Ū1 Meliorācijas ielā 39 800,00 EUR un kanalizācija K1 Meliorācijas ielā 11 200,00 EUR.

Ņemot vērā iepriekš minēto, pamatojoties uz likuma „Pašvaldību likums” 4.panta pirmās daļas 1.punktu, 10.panta pirmās daļas 21.punktu, 73.panta pirmo daļu, saskaņā ar likumu “Publiskas personas mantas atsavināšanas likums” 3.panta pirmās daļas 4.punktu, likumu “Publiskas personas kapitāla daļu un kapitālsabiedrību pārvaldības likums” 49.panta pirmo daļu, likuma “Komerclikums” 151.panta pirmo daļu, 153.panta pirmo daļu un 154.panta pirmo un trešo daļu, **atklāti balsojot: PAR** – 6 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Veikt mantisku ieguldījumu sabiedrības ar ierobežotu atbildību „LIMBAŽU SILTUMS”, reģistrācijas numurs 40003006715, (turpmāk tekstā - Sabiedrība) pamatkapitālā 251 000,00 EUR (divi simti piecdesmit viens tūkstotis eiro, 00 centi) vērtībā sabiedrības ar ierobežotu atbildību „LIMBAŽU SILTUMS” piešķirtās tiesības ūdensapgādes un kanalizācijas sabiedrisko pakalpojumu sniegšanā nodrošināšanai, ieguldot projektā Degradētās teritorijas revitalizācija Limbažu pilsētas A daļā, izbūvējot ražošanas telpas”, Nr. 5.6.2.0/19/I/005, izbūvētos un Limbažu novada pašvaldības īpašumā esošos pamatlīdzekļus: Sadzīves kanalizācijas sistēma K1 Meliorācijas ielā (pamatlīdzekļu uzskaites kartiņa Nr. 023729) un Ūdensvads Ū1 Meliorācijas ielā (pamatlīdzekļu uzskaites kartiņa Nr. 023730).
2. Uzdot sabiedrībai ar ierobežotu atbildību „LIMBAŽU SILTUMS” kapitāla daļu turētāja pārstāvim Publiskas personas kapitāla daļu un kapitālsabiedrību pārvaldības likumā noteiktā kārtībā pieņemt lēmumu par sabiedrības ar ierobežotu atbildību „LIMBAŽU SILTUMS” pamatkapitāla palielināšanu, izmaiņām dalībnieku reģistrā un statūtu grozījumiem.
3. Uzdot Limbažu novada pašvaldības Finanšu un ekonomikas nodaļai veikt attiecīgos grāmatojumus par pamatlīdzekļu izslēgšanu un ilgtermiņa finanšu ieguldījumu veikšanu.
4. Uzdot sabiedrības ar ierobežotu atbildību „LIMBAŽU SILTUMS” valdei veikt visas darbības, kas saistītas ar dokumentu iesniegšanu Komercreģistra iestādē par pamatkapitāla izmaiņām un statūtu grozījumiem.
5. Atbildīgo par lēmuma izpildi noteikt Limbažu novada pašvaldības izpilddirektoru.
6. Lēmuma projektu virzīt izskatīšanai Limbažu novada domes sēdē.

# 3.

**Par Limbažu novada pašvaldības Attīstības programmas 2022. – 2028. gadam aktualizētā Investīciju plāna 2022. - 2024. gadam apstiprināšanu**

Ziņo Anna Siliņa, debatēs piedalās Jānis Bakmanis, Dāvis Melnalksnis, Māris Beļaunieks,

Dagnis Straubergs, Artis Ārgalis

Komiteja ir iepazinusies ar sagatavoto lēmuma projektu:

“Limbažu novada pašvaldībā saņemts Limbažu novada domes deputāta Andra Garklāva 2023.gada 15.februāra iesniegums, kurā tiek lūgts paredzēt līdzekļus un veikt satiksmes drošības uzlabošanas pasākumus Limbažos, Jūras ielā, posmā no Limbažu kapu kapličas līdz pašvaldības autoceļam B2-34.

Lai uzsāktu darbu pie satiksmes drošības uzlabošanas pasākumu īstenošanas, piemēram, gājēju celiņa izveides un būvniecības ieceres dokumentācijas izstrādes, pasākumu nepieciešams iekļaut Limbažu novada pašvaldības Attīstības programmas 2022. – 2028. gadam Investīciju plānā.

Pamatojoties uz Ministru kabineta 2014.gada 14.oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 73.punktu, **atklāti balsojot: PAR** –\_\_\_\_\_\_\_\_\_\_\_\_\_\_\_\_\_\_, **PRET –** \_\_\_\_\_\_\_\_\_\_\_\_\_\_\_\_\_, **ATTURAS –** \_\_\_\_\_\_\_\_\_\_\_\_\_\_\_\_, komiteja **NOLEMJ:**

1. Apstiprināt aktualizēto Limbažu novada pašvaldības Attīstības programmas 2022. – 2028.gadam Investīciju plānu 2022. - 2024.gadam, kas papildināts ar pasākumu Nr. 115 (pielikumā).
2. Aktualizēto Investīciju plānu ievietot Teritorijas attīstības plānošanas informācijas sistēmā.
3. Atbildīgo par lēmuma izpildi noteikt Attīstības un projektu nodaļu.
4. Uzdot Sabiedrisko attiecību nodaļai publicēt aktualizēto Limbažu novada pašvaldības Attīstības programmas 2022. – 2028.gadam Investīciju plānu 2022. - 2024.gadam pašvaldības tīmekļa vietnē.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.”

Deputāts D. Melnalksnis uzdod jautājumu, ja paredzēts aprīlī grozīt investīciju plānu, kādēļ dēļ viena projekta tagad grozīt, ja plānotais īstenošanas laiks ir paredzēts 2024.gadā, kāpēc nevar virzīt visu kopā aprīlī? Attīstības un projektu nodaļas vadītāja vietniece projektu vadības jautājumos A. Siliņa informē, ka deputāta A. Garklāva aicinājums tika sen izteikts par šo pasākumu, un no deputāta puses tika lūgts jautājumu steidzami risināt. Pašlaik nav skaidrības, par kādiem līdzekļiem un kādā veidā uzlabot satiksmes drošību šajā vietā. Pašvaldības vadības viedoklis bija virzīt uz investīciju plānu, lai darbība tiktu uzsākta. Pārējās lietas nav paspētas aktualizēt, tāpēc tiek virzīts šis viens pasākums. Deputāts M. Beļaunieks ierosina, ja tiek atbalstīta šī aktivitāte, tad īstenošanas laiku mainīt uz 2025.gadu. Domes priekšsēdētājs D. Straubergs izsaka viedokli, ka gribētu saprast, kas notiek ar ielu uzturēšanas trīs gadu plānu, un saprast kritērijus (uzņēmumi, iedzīvotāju skaits). Ja cilvēki ļoti daudz iet pastaigāties svaigā gaisā, vai nevajadzētu pamainīt koncepciju, ka neliekam cilvēkiem staigāt gar lielceļu, bet izskatīt jautājumu gar Lielezeru - pie dabas. Vajadzētu secīgi, izanalizējot prioritātes (trīs gadu plāns šobrīd top) savest kārtībā tās vietas, kur mēs vedam tūristus, un vadīties pēc kritērijiem. D. Straubergs ierosina jautājumu atlikt, lai saskaņotu ar apvienības pārvaldi trīs gadu plānu un izvērtēt, kas ir lielāka prioritāte. Izpilddirektors A. Ārgalis atbalsta ierosinājumu atlikt jautājuma izskatīšanu.

Iepazinusies ar informāciju un viedokļiem, **atklāti balsojot: PAR** – deputāts Aigars Legzdiņš, **PRET –** nav, **ATTURAS –** 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Dagnis Straubergs), komiteja **NOLEMJ:**

atlikts.

# 4.

**Par projekta "Skolas ielas pārbūve Salacgrīvā" īstenošanu**

Ziņo Sarma Kacara

2023. gada 2. martā Lauku atbalsta dienesta Ziemeļvidzemes reģionālā lauksaimniecības pārvalde (turpmāk – LAD) apstiprināja projektu “Skolas ielas pārbūve Salacgrīvā”, Nr. 22-09-FL05-F043.0206-000001. Apstiprinātās projekta izmaksu pozīcijas – ielas pārbūve – kopējās izmaksas 358 636,68 EUR, no tām, attiecināmās izmaksas 192 768,45 EUR, t.sk. publiskais finansējums 173 491,60 EUR. Projekta īstenošanas termiņš 2023. gada 15. septembris.

Skolas ielas pārbūvei Salacgrīvā izdota būvatļauja, kurā 31.03.2022. veikta atzīme par projektēšanas nosacījumu izpildi. Projektā paredzēto būvdarbu izmaksas 358 636,68 EUR, autoruzraudzības izmaksas 1 210 EUR, būvuzraudzības izmaksas 6 897 EUR. Tādējādi Salacgrīvas pilsētas Skolas ielas pārbūves kopējās izmaksas 366 743,68 EUR. Kopējais pašvaldības līdzfinansējums attiecināmo un neattiecināmo izmaksu segšanai ir 193 252,08 EUR.

Projekta īstenošanai Valsts kasē iespējams pieprasīt aizņēmumu 192 768,45 EUR, projekta attiecināmo izmaksu apmērā.

Projekta realizācijai iespējams saņemt publiskā finansējuma avansu 20% apmērā, t.i. 34 698,32 EUR. Pēc projekta īstenošanas iespējams saņemt publisko finansējumu 80% apmērā, t.i. 138 793,28 EUR.

No Limbažu novada pašvaldības budžeta nepieciešams nodrošināt projekta priekšfinansējumu 107 378,91 EUR apmērā.

Pamatojoties uz Pašvaldību likuma 4.panta pirmās daļas 3. punktu, 10.panta pirmās daļas 17.punktu, Likuma par budžetu un finanšu vadību 41.panta piekto daļu, likuma „Par pašvaldību budžetiem” 22.pantu un Ministru kabineta 2019. gada 10. decembra noteikumiem Nr. 590 „Noteikumi par pašvaldību aizņēmumiem un galvojumiem”, **atklāti balsojot: PAR** – 6 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Apstiprināt projekta “Skolas ielas pārbūve Salacgrīvā” kopējās izmaksas 366 743,68 EUR, no tām attiecināmās izmaksas 192 768,45 EUR, t.sk. publiskais finansējums 173 491,60 EUR, neattiecināmās izmaksas 193 252,08 EUR.
2. Pieprasīt Valsts kasē aizņēmumu projekta “Skolas ielas pārbūve Salacgrīvā” īstenošanai 192 768,45 EUR (viens simts deviņdesmit divi tūkstoši septiņi simti sešdesmit astoņi eiro, 45 centi) apmērā, ar Valsts kases noteikto kredītprocentu likmi, atlikto pamatsummas maksājumu līdz 2024.gada 1.janvārim un atmaksas termiņu 10 gadi.
3. Aizņēmuma atmaksu garantēt ar Limbažu novada pašvaldības budžetu.
4. Pilnvarot Limbažu novada pašvaldības domes priekšsēdētāju Dagni Straubergu parakstīt ar aizņēmuma pieprasīšanu saistītos dokumentus.
5. Uzdot Attīstības un projektu nodaļai sadarbībā ar Finanšu un ekonomikas nodaļu sagatavot un iesniegt aizņēmuma pieprasījumu Pašvaldību aizņēmumu un galvojumu kontroles un pārraudzības padomei.
6. Priekšfinansējumu nodrošināt no Limbažu novada pašvaldības apgrozāmiem līdzekļiem.
7. Atbildīgo par papildu finansējuma iekļaušanu Limbažu novada pašvaldības 2023.gada budžetā noteikt Finanšu un ekonomikas nodaļu.
8. Kontroli par lēmuma izpildi uzdot veikt Limbažu novada pašvaldības izpilddirektoram.
9. Lēmuma projektu virzīt izskatīšanai Limbažu novada domes sēdē.

# 5.

**Par papildus finansējuma piešķiršanu projekta "Ceļā uz Dziesmu un deju svētkiem" īstenošanai**

Ziņo Sarma Kacara

Limbažu novada pašvaldība īsteno Lauku atbalsta dienesta Ziemeļvidzemes reģionālā lauksaimniecības pārvaldes 2022.gada 29.novembrī apstiprināto projektu “Ceļā uz Dziesmu un deju svētkiem”. Atbilstoši Limbažu novada domes 2022.gada 22.decembra lēmumam Nr.1256 “Par līdzfinansējuma piešķiršanu projekta “Ceļā uz Dziesmu un deju svētkiem” īstenošanai, projekta kopējās izmaksas 48 507,51 EUR, t.sk. Eiropas Jūrlietu un zivsaimniecības fonda (turpmāk – EJZF) finansējums 41 669,98 EUR, pašvaldības finansējums 6 837,53 EUR.

Projekta ietvaros pašdarbības kolektīviem “Tingeltangels”, “Saiva”, Enkurs”, “Lecam pa vecam”, “Skulte”, “Randiņš”, “Randa”, “Cielava” un “Cielavas muzikanti” izgatavojamiem tērpiem 14.07.2022. tika izsludināts iepirkums ,,Tērpu izgatavošana un piegāde Limbažu novada Salacgrīvas kultūras centra un Skultes kultūras integrācijas centra kolektīviem”, ID Nr. LNP 2022/80 ar astoņām iepirkuma priekšmeta daļām. Šī iepirkuma rezultātā līgumi noslēgti par piecām iepirkuma priekšmeta daļām par kopējo summu 36 214,77 EUR. Trīs iepirkumu priekšmetu daļās pretendenti atteicās slēgt līgumu. 20.01.2023. izsludinot iepirkumu “Tērpu izgatavošana un piegāde Salacgrīvas kultūras centra kolektīviem", ID Nr. LNP 2023/6, noslēgti līgumi vēl par divām iepirkuma priekšmeta daļām par kopējo summu 9 534,80 EUR, vienā iepirkuma priekšmeta daļā pretendents atteicās slēgt līgumu. 2023.gada 8.februārī izsludināts iepirkums “Tautas tērpu un apavu izgatavošana un piegāde folkloras kopai „CIELAVA” un muzikantu kopai ”CIELAVAS SPĒLMAŅI””, ID Nr. LNP 2023/21, kura izdevīgākā piedāvājuma summa 10 527 EUR.

Projekta īstenošanai veikto iepirkumu rezultātā kopējās izmaksas 56 276,57 EUR.

Pamatojoties uz Pašvaldību likuma 4.panta pirmās daļas 5. punktu, **atklāti balsojot: PAR** – 6 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Piešķirt papildus finansējumu projekta “Ceļā uz Dziesmu un deju svētkiem” īstenošanai 7769,06 EUR (septiņi tūkstoši septiņi simti sešdesmit deviņi euro, 06 centi) apmērā no Limbažu novada pašvaldības 2023.gada budžeta rezerves fonda.
2. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
3. Kontroli par lēmuma izpildi uzdot veikt Limbažu novada pašvaldības izpilddirektoram.
4. Lēmuma projektu virzīt izskatīšanai Limbažu novada domes sēdē.

# 6.

**Par līdzfinansējuma piešķiršanu Skultes evaņģēliski luteriskās draudzes projektam**

Ziņo Sarma Kacara, debatēs piedalās Rūdolfs Pelēkais, Dagnis Straubergs

2023. gada 3. martā Limbažu novada pašvaldība saņēmusi SKULTES EVAŅĢĒLISKI LUTERISKĀS DRAUDZES, reģ. Nr. 90000226956, (turpmāk – Draudze) priekšnieka (vārds, uzvārds) iesniegumu par līdzfinansējuma piešķiršanu projekta “Skultes luterāņu baznīcas vēsturisko ērģeļu atjaunošana - kultūras mantojuma saglabāšana un izmantošana” īstenošanai. Iesniegumam pievienots Lauku atbalsta dienesta Ziemeļvidzemes reģionālās lauksaimniecības pārvaldes 02.01.2023. lēmums par projekta “Skultes luterāņu baznīcas vēsturisko ērģeļu atjaunošana - kultūras mantojuma saglabāšana un izmantošana” (turpmāk – Projekts) apstiprināšanu. Apstiprinātā projekta attiecināmās izmaksas 39 999,50 EUR, tajā skaitā publiskais finansējums 35 999,54 EUR. Biedrība lūdz piešķirt līdzfinansējumu 10% apmērā no projekta attiecināmajām izmaksām, t.i. 3 999,96 EUR.

Skultes evaņģēliski luteriskās draudzes dievnamā atrodas vairāk kā 165 gadus vecs instruments – ērģeles, kas būvētas 18.gadsimta vidū un iesvētītas 1857.gada 10.novembrī. Nacionālā kultūras mantojuma pārvalde ar savu 2022.gada 14.novembra lēmumu Nr.08-09.1/5504 ir atbalstījusi ērģeļu ar prospektu iekļaušanu Pieminekļu sarakstā kā nekustamu valsts nozīmes kultūras pieminekli. Pēc 1989.gadā notikušā vandālisma akta Skultes dievnamā, metāla stabules toreizējie ērģeļu meistari salaboja pieejamo prasmju robežās, kas neļāva sasniegt optimālāko rezultātu. Vislielākās problēmas šobrīd ir ar nefunkcionējošo I manuāļa pneimatikas daļu.

Projekta realizācija notiek, pamatojoties uz Nacionālās kultūras mantojuma pārvaldes izsniegto Kultūras pieminekļa remonta, konservācijas, restaurācijas, rekonstrukcijas darbu atļauju Nr. P-02001/2022.

Projekta realizācijas gaitā paredzēts sasniegt sekojošus rādītājus:

1. Pilnībā funkcionāli atjaunota un skanoša Augusta Martina būvētā ērģeļu daļa (II manuālis), ieskaitot lielās oktāvas C toni un reģistra Salicional 8’ lielo oktāvu;
2. Pilnībā funkcionāli atjaunota un skanoša Jāņa Bētiņa būvētā ērģeļu daļa (I manuālis), ieskaitot pilnībā funkcionējošu pneimatiku;
3. Pilnībā funkcionāli atjaunots un skanošs pedālis;
4. Pilnībā atjaunoti, strādā un ir izmantojami visi vēsturiskie ērģeļu reģistri – gan Martina, gan Bētiņa daļa;
5. Nomainītas II manuāļa klaviatūras uzlikas, un spēles galds ieguvis pievilcīgu vizuālo noformējumu;
6. Visas stabules, ieskaitot prospekta vidus stabules, ir uzskaņotas un skan intonatīvi precīzi, atbilstoši koncertinstrumenta kondīcijai;
7. Ir uzstādīts funkcionējošs jauns speciālais ērģeļu motors ar fona trokšņa slāpētāju, kas padod gaisu uz ērģelēm līdzšinējās paminas vietā.

 Pamatojoties uz Pašvaldību likuma 4.panta pirmās daļas 5.punktu un 5.pantu, **atklāti balsojot: PAR** – 6 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Piešķirt SKULTES EVAŅĢĒLISKI LUTERISKAJAI DRAUDZEI, reģistrācijas numurs 90000226956, līdzfinansējumu projekta “Skultes luterāņu baznīcas vēsturisko ērģeļu atjaunošana - kultūras mantojuma saglabāšana un izmantošana” īstenošanai 10% apmērā no projekta kopējām izmaksām, tas ir 3 999,96 *euro* (trīs tūkstoši deviņi simti deviņdesmit deviņi eiro, 96 centi), no Limbažu novada pašvaldības 2023.gada budžetā rezervētā finansējuma biedrību projektu līdzfinansēšanai.
2. Atbildīgos par finansējuma iekļaušanu 2023.gada budžetā noteikt Finanšu un ekonomikas nodaļas ekonomistus.
3. Uzdot Juridiskajai nodaļai sagatavot līgumu par šī lēmuma 1.punktā norādītā finansējuma piešķiršanu, nosakot piešķirtā līdzfinansējuma izlietojuma atskaišu iesniegšanas kārtību, un organizēt līguma slēgšanu.
4. Kontroli par lēmuma izpildi uzdot veikt Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

# 7.

**Par Valsts kultūrkapitāla fonda piešķirtā finansējuma projekta „Ekspozīcijas renovācija Vecajā ugunsdzēsēju depo Limbažos” īstenošanai** **iekļaušanu budžetā**

Ziņo Elēna Silāja

Limbažu muzeja vadītāja E. Silāja informē, ka 2023. gada janvārī ir iesniegts pieteikums VKKF Muzeju nozares atbalsta programmā un saņemts Valsts kultūrkapitāla fonda finansējums 4800,00 EUR apmērā par projektu „Ekspozīcijas renovācija Vecajā ugunsdzēsēju depo Limbažos”. Ir noslēgts līgums Nr. 2023-1-KMA-M04004 par projekta īstenošanu no 2023.gada 1.marta līdz 2023.gada 31.jūlijam, un nepieciešams iekļaut finansējumu Limbažu muzeja 2023.gada budžetā.

Pamatojoties uz Pašvaldību likuma 4.panta pirmās daļas 5.punktu, 5.pantu, **atklāti balsojot: PAR** – 6 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu muzeja 2023. gada budžetā Valsts kultūrkapitāla fonda finansējumu 4800,00 EUR (četri tūkstoši astoņi simti eiro, 00 centi) apmērā projekta „Ekspozīcijas renovācija Vecajā ugunsdzēsēju depo Limbažos” īstenošanai.
2. Lēmumā minētās izmaiņas iekļaut kārtējās domes sēdes lēmuma projektā “Grozījumi Limbažu novada pašvaldības domes 2023. gada 23.februāra saistošajos noteikumos Nr.2 „Par Limbažu novada pašvaldības 2023. gada budžetu”.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par projekta vadību, atskaišu sagatavošanu un iesniegšanu noteikt Limbažu muzeja direktori Elēnu Silāju.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 8.

**Par papildus finansējumu projekta “Energoefektivitātes paaugstināšanas pasākumu īstenošana pašvaldības ēkā Lielā ielā 7, Staicelē, Limbažu novadā” īstenošanai**

Ziņo Ģirts Ieleja, debatēs piedalās Jānis Bakmanis, Rūdolfs Pelēkais, Dagnis Straubergs

2021. gada 25. novembrī Limbažu novada dome pieņēma lēmumu Nr. 525, ar kuru tika nolemts iesniegt projekta pieteikumu “Energoefektivitātes paaugstināšanas pasākumu īstenošana pašvaldības ēkā Lielā ielā 7, Staicelē, Limbažu novadā” atklātā projektu konkursā.

2022. gada 21. jūlijā noslēgta vienošanās ar Centrālo finanšu un līgumu aģentūru par Eiropas Savienības fonda projekta īstenošanu “Energoefektivitātes paaugstināšanas pasākumu īstenošana pašvaldības ēkā Lielā ielā 7, Staicelē, Limbažu novadā” Nr. 4.2.2.0/21/A/064.

2022. gada 22. decembrī Limbažu novada pašvaldība (turpmāk tekstā – pašvaldība) ar Sabiedrību ar ierobežotu atbildību „ACCENT BŪVE” (turpmāk tekstā – būvuzņēmējs) noslēdz Būvuzņēmuma līgumu Nr. 4.10.1/22/88 par ēkas Lielā ielā 7, Staicelē, Limbažu novadā, energoefektivitātes paaugstināšanas būvdarbu veikšanu (turpmāk tekstā – Līgums ). Līguma summa 499 900,00 EUR bez PVN.

Būvniecības procesā radušies ieslēdzamie, izslēdzamie un papildus darbi, kā rezultātā palielinājusies starp pašvaldību un būvuzņēmēju noslēgtā būvuzņēmuma līguma summa. Limbažu novada pašvaldībai Līguma summa pieaug par 67 932,27 EUR bez PVN.

Pamatojoties uz Pašvaldību likuma 4.panta pirmās daļas 5.punktu, **atklāti balsojot: PAR** – 5 deputāti (Jānis Bakmanis, Māris Beļaunieks, Dāvis Melnalksnis, Rūdolfs Pelēkais, Dagnis Straubergs), **PRET –** nav, **ATTURAS –** deputāts Aigars Legzdiņš, komiteja **NOLEMJ:**

1. Piešķirt papildus finansējumu projekta “Energoefektivitātes paaugstināšanas pasākumu īstenošana pašvaldības ēkā Lielā ielā 7, Staicelē, Limbažu novadā” īstenošanai 82 198,05 EUR (astoņdesmit divi tūkstoši simts deviņdesmit astoņi eiro un 05 centi) apmērā, paredzot to no Limbažu novada pašvaldības rezerves fonda 2023. gadam.
2. Atbildīgo par vienošanās slēgšanu ar būvuzņēmēju noteikt Juridisko nodaļu.
3. Atbildīgo par lēmuma izpildi noteikt Attīstības un projektu nodaļas vadītāju Ģirtu Ieleju.
4. Kontroli par lēmuma izpildi uzdot veikt Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

Deputāts Aigars Legzdiņš balso vārdiski “ATTURAS”.

# 9.

**Par finansējumu projektam „Vārzu pludmales apmeklētāju plūsmas skaitītāju uzstādīšana”**

Ziņo Ilze Millere, debatēs piedalās Jānis Bakmanis, Ģirts Ieleja, Dagnis Straubergs

Limbažu novada dome 2022. gada 3. oktobrī ir pieņēmusi lēmumu Nr. 986 (protokols Nr.14, 4.) “Par projekta „Vārzu pludmales apmeklētāju plūsmas skaitītāju uzstādīšana” iesniegšanu,,” biedrības “Jūrkante” projektu konkursā un noteikusi projekta izmaksas. Projekta ietvaros Skultes pagasta Vārzu pludmalē paredzēts uzstādīt trīs cilvēku plūsmu skaitītājus.

Limbažu novada pašvaldības aģentūra “ALDA” līdz 2022. gada 15. oktobrim sagatavoja un iesniedza projekta iesniegumu “Vārzu pludmales apmeklētāju plūsmas skaitītāju uzstādīšana Lauku atbalsta dienesta Elektroniskās pieteikšanās sistēmā.

Lauka atbalsta dienests 21.02.2023. ir pieņēmis lēmumu Nr. 09.6-11/23/252-e ,,Par projekta iesnieguma Nr. 22-09-FL05-F043.0206-000002 ”Vārzu pludmales apmeklētāju plūsmas skaitītāju uzstādīšana”, kurā ir noteiktas projekta attiecināmās izmaksas un publiskais finansējums.

Pēc cenu aptaujas “Vārzu pludmales apmeklētāju plūsmas skaitītāju uzstādīšana” rezultātiem, projekta īstenošanai ir nepieciešami EUR 3085,50 ar PVN.

Saskaņā ar Lauku atbalsta dienesta lēmumu projekta attiecināmās izmaksas ir EUR 4210,80 EUR(četri tūkstoši divi simti desmit eiro, 80 centi), tajā skaitā publiskais finansējums, ko atbalsta saņēmējam būs tiesības saņemt, īstenojot projektu atbilstoši atbalsta saņemšanas nosacījumiem un termiņiem, ir EUR 3789,72 (trīs tūkstoši septiņi simti astoņdesmit deviņi eiro, 72 centi).

Lai šo projektu īstenotu ir nepieciešams pašvaldības līdzfinansējums EUR 421,08 (četri simti divdesmit viens eiro un 08 centi).

Iepazinusies ar Limbažu novada pašvaldības aģentūras „LAUTA” vadītājas I. Milleres sniegto informāciju, pamatojoties uz Pašvaldību likuma 4.panta pirmās daļas 2.punktu, 5.pantu, likuma “Par pašvaldību budžetiem” 30.pantu, **atklāti balsojot: PAR** – 6 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu novada pašvaldības 2023.gada budžetā EUR 3789,72 (trīs tūkstoši septiņi simti astoņdesmit deviņi eiro, 72 centi) piešķirto publisko finansējumu projekta “Vārzu pludmales apmeklētāju plūsmas skaitītāju uzstādīšana” īstenošanai.
2. Nodrošināt pašvaldības līdzfinansējumu EUR 421,08 (četri simti divdesmit viens eiro un 08 centi) apmērā no līdzekļiem neparedzētiem gadījumiem.
3. Atbildīgos par finansējuma iekļaušanu 2023.gada budžetā noteikt Finanšu un ekonomikas nodaļas ekonomistus.
4. Atbildīgo par projekta realizāciju un atskaišu iesniegšanu noteikt Limbažu novada pašvaldības aģentūras „LAUTA” Limbažu novada publisko ūdeņu apsaimniekošanas nodaļas vadītāju Jāni Remesu.
5. Kontroli par lēmuma izpildi uzdot Limbažu novada pašvaldības izpilddirektoram Artim Ārgalim.
6. Lēmuma projektu virzīt izskatīšanai Limbažu novada domes sēdē.

# 10.

**Par VKKF konkursā atbalstu guvušā projekta „Lībiešu rotu komplekta kopijas izgatavošana ekspozīcijai „Lībiskā piederība”” īstenošanu**

Ziņo Ieva Zilvere, debatēs piedalās Dagnis Straubergs

Saņemts Valsts kultūrkapitāla fonda 23.02.2023. lēmums par to, ka atbalstīts Salacgrīvas muzeja sagatavotais un iesniegtais projekts „Lībiešu rotu komplekta kopijas izgatavošana ekspozīcijai „Lībiskā piederība””.

Pamatojoties uz Pašvaldību likuma 4.panta pirmās daļas 5.punktu, 5.pantu, **atklāti balsojot: PAR** – 6 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Uzsākt VKKF konkursā atbalstu guvušā projekta “Lībiešu rotu komplekta kopijas izgatavošana ekspozīcijai „Lībiskā piederība”” īstenošanu.
2. Iekļaut Salacgrīvas muzeja budžetā VKKF piešķirto finansējumu 610 EUR (seši simti desmit euro) projekta “Lībiešu rotu komplekta kopijas izgatavošana ekspozīcijai „Lībiskā piederība”” īstenošanai.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par projekta vadību, atskaišu sagatavošanu un iesniegšanu noteikt Salacgrīvas muzeja direktori Ievu Zilveri.
5. Kontroli par lēmuma izpildi uzdot Limbažu novada izpilddirektoram.
6. Lēmuma projektu virzīt izskatīšanai Limbažu novada domes sēdē.

# 11.

**Par papildus finansējuma piešķiršanu Liepupes pamatskolas apsardzes signalizācijas ierīkošanai**

Ziņo Agris Blumers, debatēs piedalās Jānis Bakmanis, Dagnis Straubergs, Sigita Upmale

Limbažu novada pašvaldības izpilddirektora vietnieks Agris Blumers informē, ka saņemts Liepupes pamatskolas direktores 02.03.2023. iesniegums Nr.1.12/13 (reģ. Nr. 4.8.1/23/1419). Iesniegumā lūgts piešķirt papildus finansējumu 972,00 EUR (deviņi simti septiņdesmit divi eiro un 00 centi) Liepupes pamatskolas apsardzes signalizācijas ierīkošanai. Iepirkuma tehniskajā specifikācijā nebija precīzi uzrādīta kabeļu metrāža un pietrūkst 500 metri kabeļa, kā arī trīs durvīm nebija ieplānoti raidītāji un to uzstādīšana. Minēto apstākļu dēļ lūgums piešķirt papildus finansējumu 972,00 *euro* apmērā pie jau budžetā piešķirtajiem 6035,00 *euro* šim mērķim.

Pamatojoties uz Pašvaldību likuma 4.panta pirmās daļas 4.punktu, **atklāti balsojot: PAR** – 6 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Piešķirt papildus finansējumu Liepupes pamatskolas apsardzes signalizācijas ierīkošanai 972,00 *euro* (deviņi simti septiņdesmit divi *euro*) apmērā no līdzekļiem neparedzētiem gadījumiem.
2. Atbildīgos par finansējuma iekļaušanu 2023.gada budžetā noteikt Finanšu un ekonomikas nodaļas ekonomistus.
3. Kontroli par lēmuma izpildi uzdot Limbažu novada pašvaldības izpilddirektoram.
4. Lēmuma projektu virzīt izskatīšanai Limbažu novada domes sēdē.

# 12.

**Par līdzekļu piešķiršanu Sporta un kultūras centra "Vidriži" pasākumu organizēšanai**

Ziņo Linda Helēna Griškoite, debatēs piedalās Dagnis Straubergs, Rūdolfs Pelēkais

Sporta un kultūras centra “Vidriži” pasākumu organizēšanai paredzētais pašvaldības finansējums 2022. gadā sastādīja 9050,00 EUR. Budžeta ievadīšanas procesā pieļautās kļūmes dēļ sarakstā izpaliek 11 pasākumi un līdz ar to līdzekļi tiem.

Lūdzam piešķirt 2850.00 EUR, papildus jau 2023. gada februāra sēdē apstiprinātajiem budžeta līdzekļiem pasākumu organizēšanai saskaņā ar pievienoto pielikumu.

Pamatojoties uz likuma Pašvaldību likuma 4.panta pirmās daļas 5. 6. un 7.punktu, ceturto daļu, 10.panta ievaddaļu, **atklāti balsojot: PAR** – 6 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Piešķirt 2023.gada budžetā 2850,00 EUR pasākumu organizēšanai no līdzekļiem neparedzētiem gadījumiem, iekļaut budžetā 910 euro plānotos pasākumu ieņēmumus un 3760 euro plānotos pasākumu izdevumus Sporta un kultūras centram “Vidriži” (saskaņā ar pielikumu).
2. Atbildīgo par lēmuma izpildi noteikt Limbažu novada Kultūras pārvaldes vadītāju.
3. Kontroli par lēmuma izpildi uzdot Limbažu novada pašvaldības izpilddirektoram.
4. Lēmuma projektu virzīt izskatīšanai Limbažu novada domes sēdē.

# 13.

**Par valsts mēroga loterijā “SPORTO VISI” iegūtā finansējuma (naudas balvas) iekļaušanu Salacgrīvas vidusskolas 2023.gada budžetā un tā izlietojumu sporta inventāra iegādei**

Ziņo Sigita Upmale, debatēs piedalās Rūdolfs Pelēkais, Jānis Bakmanis

Salacgrīvas vidusskola valsts mēroga loterijā “SPORTO VISI” ieguvusi naudas balvu 5000,00 eiro (pieci tūkstoši eiro) apmērā ar noteiktu mērķi: sporta ekipējuma un inventāra iegādei, sporta infrastruktūras uzlabošanai (Biedrības “Latvijas olimpiskā komiteja” līgums Nr. 1-22/7-5). Lūdzam iekļaut minēto finansējumu Salacgrīvas vidusskolas 2023.gada budžetā un apstiprināt tā izlietojumu sporta inventāra iegādei:

1. pamatlīdzekļiem (EKK 5200) – 4926,00 eiro (četri tūkstoši deviņi simti divdesmit seši eiro) apmērā;
2. inventāram (EKK 2300) – 74,00 eiro (septiņdesmit četri eiro) apmērā.

Pamatojoties Pašvaldību likuma 4.panta pirmās daļas 4., 6., 7.punktu un 10.panta pirmās daļas ievaddaļu, **atklāti balsojot: PAR** – 6 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Iekļaut Salacgrīvas vidusskolas iegūto finansējumu 5000,00 eiro (pieci tūkstoši eiro) apmērā sporta inventāra iegādei Salacgrīvas vidusskolas 2023.gada budžetā.
2. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
3. Atbildīgo par lēmuma izpildi noteikt Salacgrīvas vidusskolas direktori Sanitu Straubergu.
4. Kontroli par lēmuma izpildi uzdot Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

# 14.

**Par nedrošo (šaubīgo) debitoru parādu izslēgšanu no bilances**

Ziņo Ieva Mahte

Iepazinusies Finanšu un ekonomikas nodaļas vadītājas I. Mahtes informāciju, pamatojoties uz Civillikuma 1895.pantu, kā arī ievērojot Ministru Kabineta 13.02.2018. noteikumu Nr.87 „Grāmatvedības uzskaites kārtība budžeta iestādēs” 155. un 187.punktu, **atklāti balsojot: PAR** – 6 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Izslēgt no Limbažu novada pašvaldības bilances īstermiņa prasības **1957,80 EUR** (viens tūkstotis deviņi simti piecdesmit septiņi eiro, 80 centi) apmērā, kura piedziņa nav iespējama, jo parādnieki miruši (informācija pielikumā).
2. Izslēgt no Limbažu novada pašvaldības bilances īstermiņa prasības **9152,92 EUR** (deviņi tūkstoši viens simts piecdesmit divi eiro, 92 centi) apmērā, kuru piedziņa nav iespējama, jo uzņēmumi ir likvidēti un izslēgti no uzņēmumu reģistra (informācija pielikumā).
3. Izslēgt no Limbažu novada pašvaldības bilances īstermiņa prasības **4654.77 EUR** (četri tūkstoši seši simti piecdesmit četri eiro, 77 centi) apmērā sakarā ar parāda saistību noilguma termiņa iestāšanos (informācija pielikumā).
4. Izslēgt no Limbaži novada pašvaldības bilances avansa maksājumu **9678.00 EUR** (deviņi tūkstoši seši simti septiņdesmit astoņi eiro, 00 centi) apmērā sakarā ar COVID -19 izplatības un to ierobežojošo faktoru dēļ saistīto prasību zaudēšanu (informācija pielikumā).
5. Finanšu un ekonomikas nodaļai, norakstot prasības par summu 25 443,49 EUR (divdesmit pieci tūkstoši četri simti četrdesmit trīs eiro, 49 centi), samazināt pašvaldības nedrošiem (šaubīgiem) parādiem izveidoto vērtības samazinājumu par 22 082,45 EUR (divdesmit divi tūkstoši astoņdesmit divi eiro, 45 centi).
6. Atbildīgā par lēmuma izpildi Finanšu un ekonomikas nodaļas vadītāja.
7. Lēmuma projektu virzīt izskatīšanai Limbažu novada domes sēdē.

# 15.

**Par uzkrājumu palielināšanu nedrošajiem (šaubīgajiem) debitoru parādiem un parādu atjaunošanu**

Ziņo Ieva Mahte

Iepazinusies ar Finanšu un ekonomikas nodaļas vadītājas I. Mahtes informāciju, pamatojoties uz Ministru kabineta 13.02.2018. noteikumu Nr.87 „Grāmatvedības uzskaites kārtība budžeta iestādēs” 189. punktu, **atklāti balsojot: PAR** – 6 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Palielināt uzkrājumu nedrošajiem pircēju un pasūtītāju parādiem par **\_\_\_\_\_\_\_\_\_\_ EUR** (eiro, centi), iekļaujot 2022.gada finanšu pārskatā kā izdevumus uzkrājumu veidošanai.
2. Atjaunot 2022.gada 30.novembrī norakstītās Limbažu novada pašvaldības bilances prasības par komunālo maksājumu parādu **9382.78 EUR** (deviņi tūkstoši trīs simti astoņdesmit divi eiro, 78 centi) apmērā, jo uzsākts parādu piedziņas process.
3. Atbildīgā par lēmuma izpildi Limbažu novada pašvaldības Finanšu un ekonomikas nodaļas vadītāja Ieva Mahte.
4. Līdz domes sēdei precizēt lēmuma projektu un virzīt izskatīšanai Limbažu novada domes sēdē.

# 16.

**Par grozījumiem pirmsskolas izglītības iestādes "Vilnītis" nolikumā**

Ziņo Sigita Upmale

Izglītības iestādi apmeklē izglītojamais, kuram (datums) ir piešķirts Pedagoģiski medicīniskās komisijas atzinums par nepieciešamību apgūt speciālās pirmsskolas izglītības programmu izglītojamajiem ar garīgās veselības traucējumiem (kods 01015711).

23.02.2023. Izglītības kvalitātes valsts dienests ir licencējis PII “Vilnītis” speciālās pirmsskolas izglītības programmu izglītojamajiem ar garīgās veselības traucējumiem (kods 01015711), licences Nr. V\_6804, programmas īstenošanas adrese Pērnavas iela 29, Salacgrīva, Limbažu novads, LV-4033.

Pamatojoties uz Vispārējās izglītības likuma 9.pantu, izglītības iestādes nolikumā norāda īstenojamās izglītības programmas, tāpēc nepieciešams veikt grozījumus PII “Vilnītis” nolikumā, papildinot to ar 10.4.apakšpunktu.

Pašvaldību likuma 4.panta pirmās daļas 4.punkts nosaka, ka pašvaldībām ir šādas autonomās funkcijas: (..) gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību.

Pašvaldību likuma 10.panta pirmās daļas 8.punkts nosaka, Dome ir tiesīga izlemt ikvienu pašvaldības kompetences jautājumu. Tikai domes kompetencē ir: izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus. Saskaņā ar tā paša likuma 50.panta pirmo daļu, Dome un pašvaldības administrācija iekšējos normatīvos aktus izdod likumā noteiktajā kārtībā.

Vispārējās izglītības likuma 9.panta otrā daļa nosaka, ka vispārējās izglītības iestādes nolikumu apstiprina tās dibinātājs. Izglītības likuma 24.panta trešajā daļā noteikts, ka izglītības iestādes reģistrāciju nodrošina iestādes dibinātājs. Iesniegumu par izglītības iestādes reģistrāciju iesniedz dibinātāja pilnvarota persona.

Aktuālā informācija par izglītības iestādi ir reģistrējama Valsts izglītības informācijas sistēmā, un, saskaņā ar Ministru kabineta 2019.gada 25.jūnija noteikumu Nr. 276 “Valsts izglītības informācijas sistēmas noteikumi” 31.punkta 31.2. apakšpunktu, novada pašvaldība pārzina un nodrošina informācijas ievadi sistēmā pašvaldības dibinātajās izglītības iestādēs.

Ņemot vērā minēto un pamatojoties uz Pašvaldību likuma 4.panta pirmās daļas 4.punktu, 10.panta pirmās daļas 8.punktu, 50.panta pirmo daļu, Valsts pārvaldes iekārtas likuma 73.panta pirmās daļas 1.punktu, Izglītības likuma 24.panta trešo daļu, Vispārējās izglītības likuma 9.panta otro daļu, Ministru kabineta 2019.gada 25.jūnija noteikumu Nr. 276 “Valsts izglītības informācijas sistēmas noteikumi” 31.punkta 31.2. apakšpunktu, **atklāti balsojot: PAR** – 6 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Veikt grozījumus Limbažu novada pašvaldības pirmsskolas izglītības iestādes “Vilnītis” nolikumā (apstiprināts ar 27.01.2022. Limbažu novada domes sēdes lēmumu Nr.13 (protokols Nr.1, 15.§), papildinot ar 10.4.apakšpunktu šādā redakcijā:

“10.4. Speciālo pirmsskolas izglītības programmu izglītojamajiem ar garīgās veselības traucējumiem (kods 01015711)”.

1. Uzdot Limbažu novada pašvaldības pirmsskolas izglītības iestādes “Vilnītis” vadītājai D.Vilemsonei veikt Valsts izglītības informācijas sistēmā lēmuma lemjošās daļas 1.punktā apstiprinātā nolikuma aktualizāciju.
2. Limbažu novada Izglītības pārvaldes vadītājai S.Upmalei veikt lēmuma izpildes kontroli.
3. Lēmuma projektu virzīt izskatīšanai Limbažu novada domes sēdē.

# 17.

**Par grozījumu veikšanu Limbažu novada pašvaldības iekšējos noteikumos Nr. 27 “Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai”**

Ziņo Sigita Upmale, debatēs piedalās Dagnis Straubergs, Jānis Bakmanis, Artis Ārgalis,

Ināra Lazdiņa, Rūdolfs Pelēkais

Ar Limbažu novada domes 2022. gada 3. oktobra sēdes lēmumu Nr.987 (protokols Nr.14, 5.) ir apstiprināti Limbažu novada pašvaldības iekšējie noteikumi Nr. 27 “Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai” (turpmāk – Noteikumi). Noteikumos ir nepieciešams veikt grozījumus, kas precizē izglītības iestāžu vadītāju vērtēšanas procesu un iestāžu vadītāju mēneša algas likmes noteikšanu saistībā ar novērtēšanā iegūtā vērtējuma piemērošanu.

Limbažu novada pašvaldībā 2023.gada 16.janvārī saņemts un ar Nr. 4.8.1/23/293 reģistrēts Limbažu Konsultatīvā bērnu centra vadītājas iesniegums par amata likmju palielināšanu. Nepieciešami grozījumi attiecībā uz izglītības atbalsta iestādi, jo iestādei deleģētas vairākas metodiskā darba funkcijas, palielinot metodisko un konsultatīvo atbalstu Limbažu novada izglītības iestādēm. Nepieciešams gan iekšēji pārstrukturēt amatu vienības, gan piešķirt papildus likmju skaitu vadītājam un vēl vienam speciālistam, lai spētu sniegt jēgpilnāku atbalstu.

Pamatojoties uz Pašvaldību likuma 4. panta pirmās daļas 4.punktu, 10. panta pirmās daļas 21.punktu, 50.panta pirmo daļu, **atklāti balsojot: PAR** – 6 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Veikt grozījumus Limbažu novada pašvaldības iekšējos noteikumos Nr. 27 “Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai”(apstiprināti ar Limbažu novada domes 2022. gada 3. oktobra lēmumu Nr. 987 (protokols Nr.14, 5.)):

1.1. izteikt 12.6.3.1. apakšpunktu šādā redakcijā:

“12.6.3.1. Izglītības kvalitātes valsts dienesta vērtēšanā iegūtos rezultātus piemēro 3 (trīs) nākamos mācību gadus pēc ārējās vērtēšanas:”

1.2. veikt grozījumus noteikumu 6.tabulā “Izglītības atbalsta iestādes vadītāja un pedagoģiskā personāla amata vienību skaits” izsakot to sekojošā redakcijā :

|  |  |
| --- | --- |
| Amata vienības nosaukums | Amata vienību skaits |
| Iestādes vadītājs | 0,6 |
| Psihologs | 1,6 |
| Logopēds | 1,6 |
| Speciālās izglītības skolotājs | 1,4 |
| Speciālās izglītības skolotājs- fizioterapeits | 0,5 |
| Izglītības atbalsta speciālists (speciālais pedagogs, psihologs, audiologopēds, mūzikas terapeits) | 1 |

1.3. izteikt 60. punktu šādā redakcijā:

“60. Izglītības iestāžu vadītājiem, kuri strādā kā pienākumu izpildītāji, un tiem, kuri atgriežas no bērnu kopšanas atvaļinājuma, mēneša algas likmes noteikšanai piemēro iepriekšējā novērtēšanā iegūto novērtējumu atbilstoši ar šo Noteikumu 12.6.3. apakšpunktā noteiktajam.”

1. Atbildīgā par lēmuma izpildi ir Limbažu novada Izglītības pārvaldes vadītāja.
2. Lēmuma projektu virzīt izskatīšanai Limbažu novada domes sēdē.

# 18.

**Par grozījumu veikšanu Limbažu novada domes 26.01.2023. sēdes lēmumā Nr.12 (protokols Nr.2, 12.) “Par pašvaldības budžeta finansējumu pedagogu darba samaksai un valsts sociālās apdrošināšanas obligātajām iemaksām Limbažu novada pašvaldības izglītības iestādēs”**

Ziņo Sigita Upmale, debatēs piedalās Māris Beļaunieks

Pamatojoties uz Limbažu novada pašvaldībā 2023.gada 16.janvārī saņemto un ar Nr. 4.8.1/23/293 reģistrēto Limbažu Konsultatīvā bērnu centra vadītājas iesniegums par amata likmju palielināšanu un grozījumu veikšanu Limbažu novada pašvaldības iekšējos noteikumos Nr. 27 “Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai”(apstiprināti ar Limbažu novada domes 2022. gada 3. oktobra lēmumu Nr. 987 (protokols Nr.14, 5.§)) nepieciešams veikt grozījumus Limbažu novada domes 26.01.2023 sēdes lēmumā Nr.12 (protokols Nr.2, 12) “Par pašvaldības budžeta finansējumu pedagogu darba samaksai un valsts sociālās apdrošināšanas obligātajām iemaksām Limbažu novada pašvaldības izglītības iestādēs” 5.pielikumā “Pašvaldības budžeta finansējums pedagogu darba samaksai un valsts sociālās apdrošināšas obligātajām iemaksām Limbažu novada pašvaldības izglītības atbalsts iestādē no 2023.gada 1.janvāra līdz 2023.gada 31.decembrim.

Izglītības atbalsta iestādei Limbažu Konsultatīvais Bērnu centrs nepieciešams piešķirt papildus pašvaldības budžeta līdzekļus vadītāja un speciālista darba samaksai **EUR 14733,00** apmērā (tai skaitā darba devēja soc. nodoklis), periodam no 01.04.2023 līdz 31.08.2023 EUR 6237,00 (tai skaitā darba devēja soc. nodoklis), periodam no 01.09.2023. līdz 31.12.2023 EUR 8496,00

Pamatojoties uz Pašvaldību likuma 4.panta pirmās daļas 4.punktu, ceturto daļu, 10.panta pirmās daļas ievaddaļu, likuma „Par pašvaldību budžetiem” 30. pantu, **atklāti balsojot: PAR** – 6 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Veikt grozījumus Limbažu novada domes 26.01.2023. sēdes lēmuma Nr.12 (protokols Nr.2, 12.) “Par pašvaldības budžeta finansējumu pedagogu darba samaksai un valsts sociālās apdrošināšanas obligātajām iemaksām Limbažu novada pašvaldības izglītības iestādēs” 5.pielikumā “Pašvaldības budžeta finansējums pedagogu darba samaksai un valsts sociālās apdrošināšas obligātajām iemaksām Limbažu novada pašvaldības izglītības atbalsts iestādē no 2023.gada 1.aprīļa līdz 2023.gada 31.decembrim” atbilstoši lēmuma projekta pielikumam.
2. Piešķirt Limbažu Konsultatīvā bērnu centra vadītāja un speciālista darba samaksai un darba devēja sociālās apdrošināšanas nodoklim pašvaldības budžeta līdzekļus EUR 14733 apmērā no pašvaldības līdzekļiem neparedzētiem gadījumiem.
3. Atbildīgais par lēmuma izpildi ir Limbažu novada pašvaldības izpilddirektors.
4. Lēmuma projektu virzīt izskatīšanai Limbažu novada domes sēdē.

# 19.

**Par pašvaldībai piederošo dzīvokļu īrnieku neatgūstamo parādu segšanu**

Ziņo Ieva Mahte, debatēs piedalās Rūdolfs Pelēkais, Māris Beļaunieks, Dagnis Straubergs,

Juris Graudiņš, Jānis Bakmanis, Artis Ārgalis

Finanšu un ekonomikas nodaļas vadītāja I. Mahte informē, ka SIA “Namsaimnieks” izveidojies dzīvojamo māju apsaimniekošanas maksas parāds par Limbažu novada pašvaldības īpašumā esošā dzīvokļa, kura īrnieks ir miris un nav iespējama parādu piedziņa. Kopējā parādu summa par īpašuma uzturēšanas un apsaimniekošanas maksu un parāda piedziņas izdevumiem sastāda **342.26** EUR (trīs simti četrdesmit divi eiro un 26 centi). Savukārt no SIA “Limbažu siltums” saņemts iesniegums par neatgūstamu apkures, ūdens un kanalizācijas pakalpojumu parādu **4659.22** EUR(četri tūkstoši seši simti piecdesmit deviņi eiro un 22 centi) apmērā, kas izveidojies pašvaldības īpašumā esošā dzīvokļa bijušā īrnieka, kurš miris. Saskaņā ar Dzīvokļa īpašuma likuma 10.panta pirmās daļas 2.punktu un 13.pantu par pakalpojumu, kas saistīti ar dzīvokļa lietošanu, norēķiniem ir atbildīgs dzīvokļu īpašnieks.

Mirušā īrnieka īres maksas parāda kopsumma Limbažu novada pašvaldībai sastāda **91.15** EUR (deviņdesmit viens eiro, 15 centi).

Saskaņā ar Ministru kabineta 2018. gada 13.februāra noteikumu Nr. 87 “Grāmatvedības uzskaites kārtība budžeta iestādēs” 187. punktu, prasības, kuru piedziņa saskaņā ar tiesību normām ir neiespējama, jo parādnieks ir likvidēts vai miris vai ir pagājis parāda piedziņas iespējamības termiņš, izslēdz no uzskaites un atzīst pārējos izdevumos, kā arī samazina izveidotos uzkrājumus nedrošiem (šaubīgiem) parādiem, atzīstot ieņēmumus no uzkrājumu samazinājuma.

Ņemot vērā SIA “Namsaimnieks” un SIA “Limbažu siltums” iesniegumus, pamatojoties Dzīvokļa īpašuma likuma 10.panta pirmās daļas 2.punktu un 13.pantu, Pašvaldību likuma 10.panta pirmās daļas ievaddaļas un 17.punktu, Ministru kabineta 2018. gada 13.februāra noteikumu Nr. 87 “Grāmatvedības uzskaites kārtība budžeta iestādēs” 187. punktu, **atklāti balsojot: PAR** – 6 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Segt pašvaldības dzīvokļu, kuri atrodas SIA “Namsaimnieks” pārvaldījumā, mirušo īrnieku radītos parādus par īpašuma uzturēšanas un apsaimniekošanas maksu, kā arī parāda piedziņas izdevumus **342.26** EUR (trīs simti četrdesmit divi eiro un 26 centi) apmērā no Limbažu apvienības pārvaldes 2023.gada budžeta.
2. Uzdot Limbažu novada pašvaldības Finanšu un ekonomikas nodaļai pārskaitīt SIA “Namsaimnieks” norēķinu kontā **342.26** EUR (trīs simti četrdesmit divi eiro un 26 centi).
3. Noteikt, ka no SIA “Namsaimnieks” uzskaites kā neatgūstamie parādi tiek izslēgti mirušo īrnieku īres maksu parādi, kopsummā par **91.15** EUR (deviņdesmit viens eiro, 15 centi).
4. Segt pašvaldības dzīvokļu, kuri saņēma SIA “Limbažu siltums” sniegtos pakalpojumus, mirušo īrnieku radītos parādus par komunālajiem maksājumiem, kā arī parāda piedziņas izdevumus **4659.22** EUR (četri tūkstoši seši simti piecdesmit deviņi eiro un 22 centi) apmērā no Limbažu apvienības pārvaldes 2023.gada budžeta.
5. Uzdot Limbažu novada pašvaldības Finanšu un ekonomikas nodaļai pārskaitīt SIA “Limbažu siltums” norēķinu kontā **4659.22** EUR (četri tūkstoši seši simti piecdesmit deviņi eiro un 22 centi).
6. Atbildīgā par lēmuma izpildi Limbažu novada pašvaldības Finanšu un ekonomikas nodaļas vadītāja.
7. Līdz domes sēdei precizēt pielikumu un lēmuma projektu virzīt izskatīšanai Limbažu novada domes sēdē.

# 20.

**Par grozījumiem Limbažu novada Kultūras pārvaldes budžetā**

Ziņo Evija Keisele, debatēs piedalās Dagnis Straubergs, Jānis Bakmanis, Rūdolfs Pelēkais

Limbažu novada Kultūras pārvalde saskaņā ar Limbažu novada domes 25.08.2022. lēmumu Nr.873 ir uzsākusi Limbažu novada Kultūras stratēģijas izstrādi. Ir noritējušas kultūras nozares darbinieku darba grupas, veikta aptauja, bet pašas stratēģijas izstrādei Kultūras pārvaldē nav resursu un šī darba veikšanai ir nepieciešams ārpakalpojums. Ir veikta cenu aptauja “Limbažu novada kultūras attīstības stratēģijas 2023.-2030.gadam izstrāde” , izsludinot to novada mājas lapā. Tā kā pirmajā reizē, izsludinot cenu aptauju, saņemts viens piedāvājums, tā veikta arī atkārtoti, saņemti divi piedāvājumi.

Cenu aptaujā “Limbažu novada kultūras attīstības stratēģijas 2023.-2030.gadam izstrāde” saņemtais piedāvājums ar zemāko cenu ir 10 635,90 EUR (t.sk. PVN), 8 790,00 EUR (bez PVN). Apstiprinātajā 2023.gada budžetā šim mērķim paredzēti 7000.00 EUR.

 Lūdzam piešķirt “Limbažu novada kultūras attīstības stratēģijas 2023.-2030.gadam izstrādei” iztrūkstošo summu 3635,90 EUR, to pārvirzot no 2023.gada pasākumu organizēšanai paredzētā budžeta – Salacgrīvas kultūras centra Tūjas svētku budžeta. Saskaņā ar deputātu ierosinājumu - Liepupes pagasta teritorijā ieplānots pārāk liels skaits svētku un to organizēšanai paredzētais budžets samazināms.

Pamatojoties uz Pašvaldību likuma 4.panta pirmās daļas 5. punktu, ceturto daļu, 10.panta ievaddaļu un 21.punktu, likuma „Par pašvaldību budžetiem” 30.pantu, **atklāti balsojot: PAR** – 6 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Piešķirt “Limbažu novada kultūras attīstības stratēģijas 2023.-2030.gadam izstrādei” iztrūkstošo summu 3635,90 EUR.
2. Samazināt Salacgrīvas kultūras centra budžetu pasākuma Tūjas svētki organizēšanai par 3635,90 EUR.
3. Atbildīgos par grozījumu iekļaušanu 2023.gada budžetā noteikt Finanšu un ekonomikas nodaļas ekonomistus.
4. Kontroli par lēmuma izpildi uzdot Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

# 21.

**Informācijas**

-

Sēdi slēdz plkst. 14:45

Sēdes vadītājs D.Straubergs

Sēdes protokoliste D.Tauriņa